Константин Величков
XIII. Живея сред рибари…

chitanka.info

Живея сред рибари тук и любя

беззлобната им сладка простота;

плени ме тяхната природа груба,

де грей сърдечност, честност, доброта.

Кой знае, нявга им се представлявам

престъпник, може, паднал между тях,

но видат ли ме, тутакси познавам-

отблъскват тая мисъл като грях.

В минути на неистова тъга,

в минути на печално съкрушенье,

на малодушна с себе си борба —

утеха, бодрост сещам аз, кога

в очите им, обърнати към мене,

съгледам мълчаливо съжаленье.

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.